Source: https://www.mohos-ugyved.hu/on-line-jogtanacsadas/online-jogi-tanacsadas-ingatlanjog-2012-elott/
Timestamp: 2020-04-09 19:28:11
Document Index: 5622163

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Ügyvéd válaszol online, Ingatlanjog Dr. Mohos | Ügyvéd Bp.
Online jogi tanácsadás ingatlanjog
ingatlanjogi írásbeli kérdéseire 2012 előtti kérdések-válaszok!
Írja le kérem, hogy milyen jogi ügyben segítsek Önnek: Jogi kérdések>>
INGATLANJOGI kérdéseket-válaszokat 2017-2020>>
Ingatlanjogi kérdések-ügyvédi válaszok 2015-2016>>
Ingatlanjogi kérdések-válaszok 2012 évben:
Kiadtam albérletbe a lakásomat. Az albérlõk szeretnének állandó lakcímre bejelentkezni ide. Van-e hátránya, okozhat-e problémát a késõbbiekben, ha megengedem nekik? Köszönöm válaszát! Tisztelettel, G. E.
Igen, okozhat Önnek problémát, ha esetleg nem akarnak kiköltözni, mert az õ nyilatkozatuk is kell majd a kijelentkezéshez. Tisztelettel. Dr. M. G. ügyvéd ingatlanjog
2012.dec. 10.
Édesapám Alzheimer-kórban szenved. Négyen vagyunk testvérek, sajnos nem a legjobb viszonyban. A házba nagyon sokat belefektettem, az épület másik fele két unokatestvéremé.
A kérdésem az lenne, hogy kirendelt ügyvédi gyámmal az Édesapám köthet-e velem ajándékozási szerződést annak ellenére, hogy sajnos néha nincs teljesen szellemi képességeinek birtokában? Egy ilyen gyámmal történt szerződéskötés ugyanolyan érvényes, megtámadhatatlan, mintha ereje teljében írta volna annak idején Édesapám? Válaszában nagyon bízva, tisztelettel üdvözlöm, Sz. T.
Tisztelt Uram! A leírt esetben nem lenne érvényes az ajándékozási szerződés.
2012.nov. 27.
Ez év januárjában adtuk el a testvéremmel, az apánktól örökölt lakást, 6.200.000 Ft-ért. Van még egy közös lakásunk, a testvérem 50%-át szeretném megvásárolni. Az eladottal azonos árban egyeztünk meg. A kérdésem az lenne, hogy mennyi illetéket kell fizetnem az adás-vétel után?
Válaszát elõre is köszönöm: S. D.
Az 1990. évi XCIII. Tv. 26.§ (1) bek. y. pontja szerint illetékmentes, ha egy éven belül vásárol.
Tisztelt Ügyvéd Úr! 9 évvel ez előtt 8 M. Ft jelzáloghitelt vettünk fel férjemmel ingatlanunkra, azért, hogy elõzõ férjemet kifizessük. Ezért jelenlegi férjem nevére az ingatlan 1/3 részére megtörtént a tulajdonjog bejegyzés. Sajnálatos módon házasságunk megromlott. A kérdésem az lenne, hogy a különélésünk miatt kérhetem-e hogy a jelzálogot áttegyék arra az ingatlanra, ahol él. Ez az ingatlan a szülõi háza, apai öröksége, két testvérével együtt és Anyukájának haszonélvezeti joga van rajta. Félek, mert ha nem fizeti a részleteket, én kerülök 9 éves lányommal az utcára. Válaszát elõre is köszönöm: K. J.
Kérni kérheti. De a másik fél, valamint a bank hozzájárulása szükséges. Haszonélvezeti joggal terhelt ingatlan nem alkalmas arra, hogy bank javára alapítsanak jelzálogjogot. Tisztelettel: Dr. M.G. ügyvéd ingatlanjog
Jogi tanácsát szeretném kérni. Van egy darab földünk, amelynek bejegyzett tulajdonosai az én unokatestvéreim, akik meghaltak a II. világháborúban. Örökösük nem volt, édesanyjuk-, vagyis az én nagynéném a testvéréhez, édesapámhoz költözött és ott élt haláláig /1979/. A földet édesapám mûvelte, majd mi a férjemmel kb. 1982-tõl. Nem félnünk, hogy elveszítjük, ezért nem láttuk értelmét a nevünkre íratni. Használtuk. Most hallottuk, hogy az állam kisajátítja az ilyen földeket, ezt szeretnénk elkerülni, mert rengeteg munkánk van benne. Gyümölcsöst ültettünk, méhészházat építettünk, stb. Nevünkre szeretnénk íratni, de van egy akadálya. A két eltűnt fiút nem nyilváníttatták holttá annak idején a szüleim, sem a nagynéném. Más örökös nincs, de nem tudjuk, mit tegyünk, hogyan legyen a miénk a saját örökségünk?
Nagyon várom megtisztelõ válaszát. Köszönettel: Pné Katalin.
Tisztelt Asszonyom! Elbirtoklás címén próbáljanak pert indítani, a 30 év használatra hivatkozva. Nem biztos, hogy ebben a konkrét esetben is lehet. T. Dr. M.G. ügyvéd ingatlanjog
Tisztelettel. Dr. M. G. ügyvéd
Tisztelt Ügyvéd Úr! 9 évvel ez elõtt 8 M. Ft jelzáloghitelt vettünk fel férjemmel ingatlanunkra, azért, hogy elõzõ férjemet kifizessük. Ezért jelenlegi férjem nevére az ingatlan 1/3 részére megtörtént a tulajdonjog bejegyzés. Sajnálatos módon házasságunk megromlott. A kérdésem az lenne, hogy a különélésünk miatt kérhetem-e, hogy a jelzálogot áttegyék arra az ingatlanra, ahol él. Ez az ingatlan a szülõi háza, apai öröksége, két testvérével együtt és Anyukájának haszonélvezeti joga van rajta. Félek, mert ha nem fizeti a részleteket, én kerülök 9 éves lányommal az utcára. Válaszát elõre is köszönöm: K.J.
Jogi tanácsát szeretném kérni. Van egy darab földünk, amelynek bejegyzett tulajdonosai az én unokatestvéreim, akik meghaltak a II. világháborúban. Örökösük nem volt, édesanyjuk-, vagyis az én nagynéném a testvéréhez, édesapámhoz költözött és ott élt haláláig /1979/. A földet édesapám mûvelte, majd mi a férjemmel kb. 1982-tõl. Nem félnünk, hogy elveszítjük, ezért nem láttuk értelmét a nevünkre íratni. Használtuk. Most hallottuk, hogy az állam kisajátítja az ilyen földeket, ezt szeretnénk elkerülni, mert rengeteg munkánk van benne. Gyümölcsöst ültettünk, méhészházat építettünk, stb. Nevünkre szeretnénk íratni, de van egy akadálya. A két eltûnt fiút nem nyilváníttatták holttá annak idején a szüleim, sem a nagynéném. Más örökös nincs, de nem tudjuk, mit tegyünk, hogyan legyen a miénk a saját örökségünk?
Az édesanyja eladott egy 5 évnél régebben szerzett ingatlant, tehát nem keletkezett személyi jövedelemadó fizetési kötelezettsége a bevétel után. (az édesanyjának illetéket sem kellett fizetnie, valószínű Ön helyett fizetett)
Önnek ajándékozta a pénzt. Ha ezt bankszámlán keresztül, átutalással tette akkor, a megajándékozott nem köteles ajándékozási illetéket fizetni.
Ebbõl tanulva, ha édesanyja eladja a következõ ingatlant, az eladási árat a bankszámlájára kérje, és amikor Önnek ajándékozza, azt az Ön bakszámlájára átutalással tegye, a közlemény rovatban feltétlenül írja be: ellenszolgáltatás nélküli ajándék.
Ön egy éve vásárolt 11,8 M Ft-ért egy lakást, aminek a vagyonszerzési illetékét úgy kell kiszámítani, hogy 4 M Ft-ig 2%, a fölött 4%, ez 392.000.-Ft. Tehát az illeték mértéke törvényes volt.
Amennyiben a vásárlástól számított 5 éven belül értékesíti az ingatlanát, abban az esetben a beszerzési költségek (vételár+ illeték) és az eladási ár közötti különbség után 16% mértékű jövedelem adót kell fizetnie.
Ha lakáscélú ingatlant értékesít valaki és abból a bevételbõl 1 éven belül lakáscélú ingatlant vásárol, abban az esetben cserét pótló vétel címén illetékkedvezményre jogosult. A szerzési illeték alapja a két lakás közötti ár különbözete lesz.
A férjemmel 13 évnyi házasság alatt a saját megtakarított pénzünkbõl 14 hónappal ezelõtt vásároltunk egy kertes házat és egy garázst. Mindkét ingatlan a férjem nevére lett 1/1 arányban bejegyezve. Nincs a „lemondásomról” hivatalos papír csak nem jelentem meg az ügyvédnél én akkor nem kértem belõle semmit, amit már most megbántam. 1 éve a férjem mindkét ingatlant a szüleinek ajándékozta és tartási szerzõdést kötött a szüleivel a kettõ ingatlanra, én nem tudtam az ajándékozásról. Most a férjem válni akar. Tulajdon jog a nevén nincs, gyakorlatilag a szülei házában lakunk.
a férjem megtehette, hogy a tudtom és beleegyezésem nélkül a szüleinek ajándékozza az ingatlanokat?
amennyiben tényleg elválunk úgy, nekem nem jár az ingatlanokból semmi?
A férjem bűncselekményt követett el? Válaszát köszönöm: K.Jé
Házassági életközösség ideje alatt házassági vagyonközösség áll fenn. A férjének nem állt jogában egyedül dönteni.
.Tulajdon megállapítási perben önnek kell bizonyítania, hogy ön is tulajdonos volt. (Ingatlan nyilvántartáson kívüli tulajdonos)
Nem, férje nem követett el bűncselekményt.
Tisztelettel: Dr. Mohos Gábor ügyvéd ingatlanjog
Jogi tanácsot szeretnék kérni. Elvált vagyok, van 3 gyermekem, és egy ingatlanom, mely az én nevem van. Házasságot szeretnék kötni, akivel 15-éve mindent megosztunk. Ilyen esetben, ha házastársak leszünk, és valami történik velem a majdani férjem, az ingatlanban maradhat? A gyerekeim nem tehetik ki? Kaphat utánam élvezeti jogot, mint házastárs? Erre szeretnék választ kapni köszönöm a tájékoztatását. K. Zné
Igen, a túlélõ házastárs haszonélvezeti (özvegyi) jogot kap az örökhagyó házastárs tulajdonára.
Öröklés útján bátyámmal 10-10%-os tulajdonrészt szereztünk egy családi házban, melyben harmadik testvérünk lakik családjával. Az övék a 80%-os tulajdoni hányad. Õk húzzák hasznait, mi viseljük a költségek egy részét. Milyen módon tudjuk kikényszeríteni, hogy vásárolja meg tõlünk tulajdonrészünket, hivatalos értékbecslõ által megállapított áron. Válaszát köszönöm. Tisztelettel: J.
Elméletileg közös tulajdon megszüntetése iránti perben. De ennek eredményeként nem garantált, hogy pénzhez jutnak. Dr. M.G. Ügyvéd ingatlanjog
Jogi tanácsot szeretnék kérni.
Haszonélvezeti joggal terhelt lakásomat értékesíteni kívánom. Kérdésem, hogy megtehetem-e ezt a haszonélvezõ beleegyezése nélkül?
Természetesen a haszonélvezeti jog az adásvétel után is megmaradna.
Szíves válaszát elõre is köszönöm! Tisztelettel: R.R.
Igen, jogában van eladni a lakását. Jól tudja a haszonélvezeti jog változatlanul, fennmarad rajta. Ez az adásvételi szerzõdésben is szerepeljen. Dr. M.G. Ügyvéd ingatlanjog
Édesapám a tartozását nem tudja visszafizetni.
Azt szeretném kérdezni, hogy halála után, amennyiben lemondok az örökségről, az adósságát sem kell fizetnem? Köszönöm válaszát! H.Gy.
T. Uram! Jól tudja, ha lemond az örökségről, az adósság sem terheli Önt.
Mit tehet az, az ingatlan résztulajdonos, aki 12 év után tudja meg, hogy a közös tulajdonú ingatlan két másik résztulajdonosa adásvételi szerzõdést kötött. Az anya ½, a két fiú ¼ tulajdoni hányaddal rendelkezett. A távol élõ fiú 12 éve megvette az anya½ részét, haszonélvezete maradt az anyának. Az ¼ tulajdonos él közös háztartásban az anyával és folyamatosan õ gondoskodik róla.
Semmissé lehet-e nyilvánítani a szerződést?
Ha a ¾ rész tulajdonosa követeli a részét, vajon köteles-e a testvére kifizetni?
A megkötött szerződést nem lehet semmissé tenni. Az anyának jogában állt eladni, más kérdés, hogy ez etikus volt-e.
A testvér nem köteles kifizetni. Még közös tulajdon megszüntetése iránti perben sem kérheti a ház eladását, a haszonélvező hozzájárulása nélkül. Dr. M.G. ügyvéd ingatlanjog Bp. 1-239 5434
Segítségét szeretném kérni az alábbi témában.
Fiam és felesége 50-50%-ban tulajdonosok egy lakásban. Kérdésem a fiam eladhatja-e nekem /az anyjának/ a tulajdoni hányadát? Felesége beleegyezése szükséges? T.K.
Nem adhatja el a fia, mert az eladáshoz kell a tulajdonostárs elővásárlási jogról lemondó nyilatkozata. A törvény szerint, vételi ajánlatot kell közölni, (térti vevényes levélben) a tulajdonostárssal és arra 15 napon belül kell válaszolnia.
Ha a fia, mint vér szerinti leszármazó ajándékozza önnek, mint vérszerinti rokonának, abban az esetben illetékmentes a vagyonszerzés és nem kell a tulajdonostárs hozzájárulása. Ha örökbefogadott a fia, abban az esetben nem illetékmentes az ajándékozás. Dr. M.G. ügyvéd ingatlanjog
Tisztelt Ügyvéd Úr! Kérdésem a következõ. Vettem egy 40 nm-es lakást. Közben megnősültem. Azt szeretném kérdezni, hogy a lakás az én nevemen volt, és a feleségemre írattam, de én vagyok a haszonélvező. Két gyermekem van a másik házasságomból. Örökölnek a lakásból 1/3 részt? Válaszát elõre is köszönjük. K.Z.
Tisztelt Uram! Önnek nincs tulajdonjoga, tehát nincs mit örökölni. Haszonélvezeti jog az Ön haláláig áll fenn, utána megszűnik. Tisztelettel: dr. Mohos Gábor ügyvéd ingatlanjog
Tisztelt ügyvéd úr! A következõ ügyben kérném véleményét: Feleségemmel 2008-ban közösen felépítettünk egy családi házat (tulajdonrész 50-50%).
2009-ben közös megegyezéssel elváltunk. A bíróság elõtt szóban nyilatkoztam, “egyezségként” rögzítésre került, hogy az ingatlanba beköltözési szándékom nincs, azt a (volt) feleségem használhatja. A kérdésem, hogy van-e feleségemnek bármilyen eszköze arra, hogy a vissza költözésemet jogi úton megakadályozza? Köszönettel: D. L.
Tisztelt Uram! Igen, van. A jegyzőtől kérhet a felesége birtokvédelmet, az ítéletben foglalt kizárólagos lakáshasználati jog alapján. Tisztelettel: dr. Mohos Gábor ügyvéd ingatlanjog
Tisztelt Ügyvéd úr! A következõkben szeretném tanácsát kérni: Jelenlegi házunk tulajdonjoga az enyém, édesanyámék a haszonélvezõk. 2006-ban mentem férjhez, majd 2008-ban kölcsönt vettünk fel bõvítésre, férjem az adóstárs. Kérdésem: válás esetén mennyi jár neki ebbõl? Köszönettel várom válaszát: L. né
Tisztelt Asszonyom! Az adóstárs annyit kap, amennyi összegben Önök megállapodnak, vagy a bíróság elõtt az adóstárs bizonyítani tud. Tisztelettel: dr. Mohos Gábor ügyvéd ingatlanjog
Az alábbi ügyben szeretném tanácsát kérni.
4-es sorházban lakunk. Mindenkinek van saját kertrésze és a mi kertünkkel szomszédos közös kert is tartozik a telekhez. Mindenkinek saját helyrajzi száma van a lakására. Társasházi alapító okiratot én még nem láttam. Tehát a közös telekre nincs helyrajzi szám. Szeretnénk megvenni a szomszédoktól a közös kertrészt. Mindenkinek van hitele, az egyik lakónak lízingszerzõdése van a bankkal. Milyen módon tudnánk megvásárolni a közös kertrészt? Meg lehet vásárolni a tulajdonosoktól vagy a bank is beleszólhat? Köszönöm segítségét! H.R.
A bank hozzájárulása szükséges. T
Végrendelkezés ügyben kérnék információt.
Ha én személyesen írok egy végrendeletet, az hiteles? Vagy mitõl lesz egy végrendelet hiteles, Ügyvéd által elkészített? Elõre is köszönöm a válaszát Sz.
Ön is írhat végrendeletet, de csak akkor hiteles, ha 2 tanú is aláírja. (lakcím, anyja neve, születési hely, idõ, szem. ig. sz.) Tisztelettel: dr. Mohos Gábor ügyvéd ingatlanjog
Szeretném megtudni Öntõl hány év után lép életbe végérvényesen és visszavonhatatlanul az eltartási szerződés.
Anyai nagyszüleim 15 évvel ezelõtt vettek egy tanyát eltartási szerzõdés fejében nekünk. A szerzõdés feltételeit betartottuk /ház körüli teendõk, orvoshoz járás, stb./. Két évvel ezelõtt tatám meghalt. Mamám 83 éves, így két hónapja ideköltöztünk hozzá és az eltartási szerzõdés fejébe vett tanyát is elkezdtük árulni. A folyamatos veszekedések miatt mamám szeretné az eltartási szerzõdést felbontani és a tanya eladása után az összeg felére is igényt tartana. Kérdésem az lenne, hogy 15 év után csakúgy felbonthatja-e az eltartásit és kérheti-e az összeg felét? Köszönettel: T. Zné
Az eltartási szerzõdés tartalmából kell kiindulni. Ha nincs ellentétes kikötés, minden polgárjogi szerződés, írásban módosítható, a két fél közös akaratával. Törvény nem határoz meg évekhez kötött visszavonhatatlanságot. Jelen esetben, ha eladásra kerül az ingatlan, az ár felébõl, le lehet vonni, a 15 év alatt, rájuk költött kiadások felét. A Mama eltartását etikus lenne ezután is biztosítani. A tulajdoni lapot meg kell nézni, van-e a Mamának haszonélvezeti jog bejegyezve. Ha eladáskor errõl ellenérték fejében nem mond le, az új tulajdonos, csak haszonélvezettel terhelten veheti meg a tanyát. Tisztelettel: dr. Mohos Gábor ügyvéd ingatlanjog
Tisztelt Ügyvéd úr! A segítségét szeretnénk kérni!
Van 4 gyermekünk, akiknek már családjuk is van. Azonban a 4 gyermekbõl, 2 (L. és I.) sajnos nem úgy viselkedik velem és édesanyjukkal szemben, hogy a meglévõ vagyonunkból örökséget hagyjunk reájuk. Arra gondoltunk a feleségemmel, hogy fenti 2 gyermekünk örökségét az õ gyermekük nevére íratnánk ajándékozással nekünk haszonélvezeti jog maradna.
De arra is gondoltunk, hogy ügyvédnél készíttetünk végrendeletet, amelyben a 2 gyermekünket kizárjuk az örökségből és helyettük az õ gyermeküket, jelöljük meg örökösnek.
Csupán csak annyit szeretnénk elérni, hogy L. és I. ne igyanak és pazarolják el azt a vagyont, amit a feleségemmel hosszú éveken át megszereztünk. Az unokáinknak nem marad semmi.
Melyiket válaszuk már költség szempontjából is?
Segítségét és válaszát elõre is köszönöm. Tisztelettel: Sz. A.
Tisztelt Uram! Megtehetik.
Ha szeretnék, és látnak is rá reményt, hogy két gyermekük megváltozzon, készítsenek végrendeletet, amiben, Önök szabadon nevesítik, hogy ki, mit örököl. A végrendeletet az ügyvéd az ügyvédi kamarában letétbe helyezi. A jelenleg nem kedvezõ viselkedést mutató gyermekeinek kilátásba helyezheti, hogy, ha tartós javulást mutatnak, visszavonja a végrendeletét és az öröklés általános szabályai szerint, örökölnek.
A végrendelet készítés olcsóbb, mint két ajándékozási szerződéskötés, ellenjegyzés, földhivatali illetékek. (ajándékozási ill. örökösödési illetéket a gyereknek, unokának nem kell fizetnie)
Egy 52 tulajdonosú 30 ha-os eddig osztatlan közös tulajdonban lévõ barackos felosztásával kapcsolatban lenne kérdésem. Sorsolásra került a sor, mivel a megosztásról megegyezés nem született. Az általam művelt 2 hektár gyümölcsösbõl 1 db fa sem került a részemre kisorsolt területre. (Sõt e terület teljes egészében bozótos. Ugyanis a területnek több mint a fele már jó pár éve nincs mûvelésben.) Rövid kérdésem csak annyi lenne, hogy milyen jogaim vannak az általam ültetett, részben már húsz éve fenntartott, mostantól más tulajdonába került ingatlanon álló gyümölcsössel? Milyen jogi lehetõségek vannak az új tulajdonossal való megegyezésre, ill. megegyezés hiányában mire kötelezhetõ. (A termõ gyümölcsös értéke jelenleg még többszöröse az ingatlan értékének.)
Elõre is köszönöm válaszát. Köszönettel vennék a kérdésemre vonatkozó jogszabályi hivatkozást. A késõbbiekben az új ingatlantulajdonosokkal történõ megegyezés szerzõdésbe foglalásához is jogászra lesz szükségem. Tisztelettel: I. Zs.
A kérdés az, hogy amikor megegyeztek, hogy sorsolással döntenek a terület felosztásáról, Ön ezt megszavazta-e. Másodszor, elfogadta-e a terület határokat? A földterület értékszerinti felosztása aranykorona alapon történik. A bozótos, csak töredékét éri, az ültetvénynek, ennek megfelelõen, a bozótosból nagyobb területet kellett volna kijelölni.
Az ön által mûvelt területet, új tulajdonosától haszonbérleti szerződés megkötésével tovább művelheti (ha a tulajdonos nem mûveli). Az új tulajdonát, pedig mûvelés alá fogja, betelepíti.
Részmunka idõs munkát szeretnék vállalni egy cégnél. A lényege annyi hogy az operátorok már telefonon lefixálják az ügyféllel, hogy szeretnének-e OTP start számlát nyitni, illetve elmondják neki a részleteket. Nekem, pedig mint futárnak ki kell vinnem a szerzõdést a megadott címekre kitöltetni és aláíratni az ügyféllel. A problémám az lenne, hogy saját költségen (benzin) saját autóval és elvileg mindig a következő hónap 25-én fizetnének. De mi van, ha mégse fizetnek ki, mit tehetek? Esetleg milyen jogszabályra vagy intézetre hivatkozva ijeszthetek rá a cégre? Hátha így kifizetnének. Vagy mielõtt elmennék elsõ ügyfelemhez milyen óv intézkedést tehetek (valamilyen papírt kérni a cégtõl, vagy munka szerzõdés? Stb.) Előre is köszönöm válaszát. Sz. Gy.
Az aláírt munkaszerződést megkapja ön is. Ha igénye van, akkor a szerződésre hivatkozhat.
2007-ben a gyerekeim 1/2 – 1/2 arányban kaptak a nagymamájuktól egy telket. Elvileg építkeztek volna, de közbe jött a válság, anyagi nehézségek. Lejárt a négyéves halasztás, s most kérik tõlük a teljes, pótlékkel növelt illetéket. Van kibúvó?Üdvözlettel: S. P.
Nincs kibúvó. A szerzési illetéket ki kell fizetni a telek után, ha nem történt építkezés. Tisztelettel: dr. Mohos Gábor ügyvéd ingatlanjog
Tisztelt Ügyvédi Úr!
Arra a kérdésre szeretnék választ kapni, hogy ha egy bank a fizetésemből letiltást kezdeményez, és utána munkanélkülivé válok, akkor a munkanélküli segélyt a nettó bérből számolják, vagy a letiltott összeg után fennmaradt összegbõl. Előre is köszönöm! É.
T.Hölgyem!
A nettó bérét veszik alapul.
Tisztelt Ügyvéd Úr! A segítségét szeretném kérni egy ingatlan vásárlással kapcsolatosan. Egy háromlakásos társasházban szeretném az egyik lakást megvenni. Az ingatlan jelenlegi tulajdonosa az építtetõtõl úgy vásárolta meg a lakást, hogy az adásvételi szerzõdésben le van írva, hogy a társasház alatt lévõ 12 négyzetméteres pince kizárólagos használati joga õt illeti, viszont a társasház alapító okirata alapján a használati jog már mindhárom tulajdonost megilleti. Azt még egyelõre nem tudom, hogy a másik két lakás adásvételi szerzõdésben is szerepel-e a pince használati joga.
Azt szeretném megkérdezni, hogy amennyiben csak az én eladóm szerzõdésében szerepel a kizárólagos használati jog, akkor az adásvételi szerzõdésben megvásárolt kizárólagos használati jog erõsebb, mint a társasház alapító okiratában lévõ egyenlõ használati jog. Van-e esély arra, hogy a használati jogot bírósági eljárás nélkül meg lehessen szerezni. Válaszát elõre is köszönöm. Tisztelettel: B. Cs.
A társasház alapító okiratában foglalt rendelkezések irányadóak a társasház lakásainak tulajdonosaira vonatkozóan. Tehát a kizárólagos használat nem szerezhetõ meg. Esetleg az eddigi gyakorlatot lehet hallgatólagosan fenntartani, ha az eladó jelenleg egyedül használja. Tisztelettel: dr. Mohos Gábor ügyvéd ingatlanjog
Tisztelt Ügyvéd Úr! Kérném a válaszát;
Két testvér örökölte az édesapjuk után a lakás felét, édesanyjuké a másik fele, s haszon élvezete van a testvérek tulajdonrészére.
Élettársi helyzetbe kerülni látszik egy újabb férfivel. Közbevetõleg ezt az élettársi kapcsolatot, miként tudják jogilag realizálni,
S vajon a lakáshoz valamilyen módon hozzájuthatna-e az a férfi? Netán még férj is lehetne belõle, akkor mi van?
S állandó lakcím bejelentéshez milyen lehetõsége lenne, a testvérek beleegyezése nélkül. Elõre is köszönettel. Üdvözlettel Sz. L. J.
Özvegyi haszonélvezeti jog kiterjed a lakás használatára és hasznosítására. A haszonélvezőnek joga van bárkinek szívességi használatot engedni.
Majd akkor tudják kitenni a férfit, amikor a bennlakó tulajdonostárs tulajdonjoga és haszonélvezeti joga megszûnik. Ha összeházasodnak, az anya halála esetén a tulajdonjogot öröklik a gyerekei, de a fél lakás haszonélvezeti jogához (és a nyugdíja 30%-ához) hozzájuthat az új férj.
Férjemmel közös szerzeményben élünk, de mindkettőnknek van felnõtt gyermeke, akikre semmit nem szeretnénk hagyni, mivel egyikük sem foglalkozik velünk. Tiszteletteljes kérdésem a következõ.
Ha mindketten írunk végrendeletet, és egymásra hagyjuk az ingatlant abba bele tudnak-e törvényileg kötni. Köszönettel: G. M.
Nem tudnak belekötni, de a törvényes örökösöket köteles rész illeti meg, ha kérik. A túlélõ házastársat, pedig haszonélvezeti jog illeti azokon a vagyon elemeken, amelyek a törvényes örökös tulajdonába kerülnek.
Édesapám decemberben elhunyt Londonban.
Van személyi kölcsöne, hitelkártyája, folyószámla hitele. Ezek örökölhetők? Mi az esetleges öröklésnek a menete?
Még egy vagy talán kiegészítő kérdés: milyen más egyéb terhek, kiadások, követelések örökölhetők? /Adó ilyesmikre gondolok/ Válaszukat és segítségüket elõre is köszönöm! Üdvözlettel: V. S.
Igen, minden teher örökölhető. Ha az örökölt vagyontárgy nincs meg, akkor az örökös vagyontárgyai végrehajthatók a tartozás erejéig.
Arra szeretnék választ kapni, hogy 1999-ben volt-e, illetve az óta van-e elõvásárlási jog egy saját tulajdonjogú erdõ közvetlen szomszédságában lévõ terület megvásárlására. Köszönettel: V M. .
Igen, van és volt elővásárlási jog. T
Egy panzió vendége voltam, gépkocsim a panzió területén elkerített parkolóban állt. Történt, hogy egy ittas vendég az autóm mellett akarta felnyergelni a lovát, ami megtaposva a motorháztetőt, jelentõs kárt okozott, az amúgy még, hitellel terhelt autómban! Rendõrségi intézkedés történt, feljelentettem, a lovat felnyergelő személyt. Teltek a hónapok, majd levél a rendõrségtõl, hogy megszüntették a nyomozást a tettes ismeretlen! Kérdésem: ki fogja megtéríteni az okozott kárt? Milyen lehetõségekkel élhetek? Válaszát elõre köszönöm! D. Zs.
Tisztelt Hölgyem! A panzió nem felelõs, közvetlenül a károkozót lehet kártérítésre kötelezni. Tisztelettel: dr. M. Gábor ügyvéd
Ingatlanjogi kérdések-válaszok 2011 évből:
Tisztelt Ügyvéd Úr! Munkajogi kérdésben szeretném a tanácsát kérni.
Cégünk magyar tulajdonú mikro vállalkozás, értékesítéssel foglalkozunk. Üzletkötõként dolgozik nálunk egy leendõ kismama, akinek a munkájával elégedetlenek vagyunk, bizonyítható a hanyag munkavégzés, teljes mértékben figyelmen kívül hagyja a vezetõi utasításokat-kéréseket, többszöri szóbeli figyelmeztetés ellenére nem változtatott a magatartásán, és munkavégzésén, annak biztos tudatában, hogy mindenképpen védettséget élvez a terhessége miatt.
A munkavégzés otthonról, home office rendszerben történik, heti tárgyalási jelentések leadásával. Ezek rendszeresen valótlan adatokat tartalmaznak. A jelentések, és a telefon számlák visszakövetésével jól látszik, hogy a kolléganõ napi munkavégzése negyed-fél óra, a bejelentett 6 órás munkaidõvel szemben.
Mindenképpen szeretnénk megválni tõle, lehetõleg közös megegyezéssel. Kérdésem lenne, ha ebbe nem egyezik bele, a fentiek ismeretében megalapozott lenne-e a rendkívüli felmondás? Várom válaszát. Köszönettel: C. E. Kft
Tisztelt Ügyvezetõ Ig. asszony!
A rendkívüli felmondást indokolni kell. Valós indokokkal, arra az esetre, ha szükséges bizonyítani. Tisztelettel: dr. M. Gábor ügyvéd
Én már 1 éve nem dolgozom a Tesconál, de ezt megelõzõen 2 évet ott
Dolgoztam, pénztárosként. Szeretném kérdezni, hogy nekem is jár a megítélt: “Három évre visszamenõleg kifizeti az elmaradt munkabér-különbözetet a Tesco: az áruházlánc Békés, Bács-Kiskun és Csongrád megyei üzleteiben” a dolgozóknak?
Hogy Önre vonatkozik-e, azt az ítéletbõl tudhatja meg, illetve a szakszervezeti vezetõk tudják ezt pontosan.
2008 nyarán kötöttünk egy internet szolgáltatási szerzõdést a P. F. Kft.-vel, 3 éves hûségnyilatkozattal. Ez 2011. június 30-án járt le, de mivel elmaradásunk volt így a cég vezetõje közölte velünk, hogy amíg nem fizetjük ki a hátralékot addig, folyamatosan küldik ki hónapról hónapra az új számlákat. 11 990 Ft-ról van szól havonta, az elmaradás 5 hónap volt, amely így kb. 60 ezer forintot jelentett. Kértük, hogy szûnjön meg a szerzõdés, hogy ki tudjuk fizetni a hátralékot. Ezt a vezetõ elutasította, mondván, amíg nincs kifizetve a tartozás él a szerzõdés, és fizetnünk kell havonta a 11 990 Ft-ot és a hátralékot is. Ez nagyon nehéz így, ezért kértük, hogy maradunk náluk csak váltsunk egy olcsóbb csomagra. Ezt szintén elutasította. Internet elérésünk továbbra is van, és jelenleg tudjuk fizetni a havi 11.990 Ft-ot, de törleszteni nagyon lassan tudunk.
A kérdésem az lenne, hogy jogos a követelése, hogy nem léphetünk ki a szerzõdésbõl, míg tartozásunk van? A szerzõdést alaposan átolvastuk már, de erre semmilyen utaló nyomot nem találtunk.
Ha nem jogos mi a teendõ? Várom szíves válaszát. Köszönettel: P. Z.
T. Uram! A fogyasztóvédelmi hivatalnál tegyenek bejelentést. Tisztelettel: dr. M. Gábor ügyvéd
Szeretnénk az ügyvéd Úr segítségét, tanácsát kérni. A szüleim családi házban élnek és az elõttünk lévõ szomszédunk a cserepek felhúzásával a tetõrõl és hátra nézõ konyhaablakból megfigyeli az udvarban lévõ mozgást, fõként, hogy a szüleim a házuktól kb.6-7 m távolságban, nappali idõszakban a szükséges fát a tüzeléshez felvágják, és gyújtóst hasogatnak. Évek óta egyedi fûtéssel fûtenek, melyhez felvágott fa szükséges. A szomszéd birtokháborításért feljelentést tett a helyi Önkormányzatnál, hogy ez õt zavarja és valóságnak nem megfelelõ állításokkal, fenyegetõ levelet kaptunk az ügyvédtõl.(extrém idõben hasogatjuk éjjel, helyezzük át a hasogatás helyét) ügyvédi felszólításhoz tartozik legalább 51 felvétel, melyet az elõzõekben megemlített módon rögzít. Az Önkormányzattól tartottak helyszíni szemlét, ahol a közterület felügyelõ azt mondta, hogy gyújtóst hasogatni lehet a betonon, ha pedig nagyobb fát vágunk, akkor azt a tuskón hasogassuk, de ahol fát vágnak, az természetes, hogy hallható. Jelenleg várjuk a határozatot. Megfigyelést és felvételeket továbbra is készít a szomszéd.
Szeretnénk kérni az Ügyvéd Úr segítségét, hogy ilyen megfigyeléseket hogyan alkalmazhat és használhat fel a szomszéd, mely teljesen felháborító. Várom szíves válaszát! Üdvözlettel: J. L
Ha arra gondol, hogy ez jogellenes adatgyûjtés, ez nem az. De lehet zaklatás, amennyiben a megfigyeléseket eredménytelen hatósági eljárások megindítására használja fel a szomszéd. Tisztelettel: dr. M. Gábor ügyvéd ingatlanjog
Tisztelt Ügyvéd úr! A nevem K.A. Jelenleg egyetemre járok, eddig még nem volt bejelentett munkahelyem.
Megkeresett egy telekommunikációs cég egy jó ajánlattal, barátokon keresztül, akik már tagok.
MLM rendszerben működik. Beléptem, mert jónak láttam, van benne fantázia és kereseti lehetõség.
Eddig nem volt dolgom se az APEH-el, se bármi, munkával kapcsolatos dologgal. Mivel jár ez az egész?
Egyes ismerõseim szerint az MLM rendszer életképtelen, és elõbb utóbb bedõl mindegyik. Mert az MLM is piramis, állam bácsi tönkreteszi. Sõt csak ilyen véleményeket hallok. De ha veszek ki pénzt belõle, akkor is rosszul járok, mert rám száll az APEH, (pedig a cégnél adózok majd a munka után), és nagyon sok bajom lesz belõle.
Ön hallott már errõl a vállalkozásról? Lesz bajom a hatóságokkal? Mire készüljek fel? Válaszát elõre is köszönöm.
Lehet, hogy ez nem egy “pozzi scheme”( pilóta játék), de lehet, hogy igen.
Nem tudom megjósolni. Nyilván, ha sem ön, sem a ” munkáltató” sem, járulékot sem adót nem fizet, akkor gondja lesz. Beszéljen egy könyvelõvel és a jövõ évi adó bevallásában, szerepeltesse a jövedelmét és a cég által levont adót és fűzze le a cégtõl kapott, igazolásokat. Tisztelettel: dr. M. Gábor ügyvéd
Közös képviselõ vagyok egy 60 lakásos társasházban, ahol az épület földszintjén az EON által használt, de a társasház közös tulajdonát képezõ helységben különbözõ trafók találhatók. Innen látnak el árammal több épületet. Az EON javára használati jog van bejegyezve.
Ezt a társasházat 2010. évben teljesen felújítottuk, (panelprogram).
Kértem az E. ON áramszolgáltatót, hogy az általa használt két vasajtót hozassák rendbe, legalább festessék le. Azt a választ kaptam, hogy ez a társasházé, és hozassuk mi rendbe.
Ezen a két ajtón csak az E. ON szakemberei közlekednek.
Kérdésem az, hogy van-e jogi lehetõség arra, hogy ezt a javítást a használóval végeztessük el?
Válaszát nagy érdeklõdéssel és tisztelettel várom. Cs. P. közös képviselõ
Nincs lehetõsége, mert a tulajdonost terheli az állagmegõrzés összes költsége.
Tisztelettel: dr. M. Gábor ügyvéd
Férjem meghalt 2006-ban és 2 fiam örökölte a közös családi házunk felét, én a haszonélvezeti jogot!
Kisebbik fiam 16 évesen elkerült az atyai házból, majd 9 évig külföldön volt, 3 hónapja haza toloncolták Magyarországra. Azóta, én tartom kevés nyugdíjamból. Állandó követeléseit, ital, cigaretta, nem bírva elmenekültem a nagyobbik fiamékhoz. Felvetettem a kérést adjuk el a házat, és menjen mindenki szépen a maga részével, én tudnék egy kisseb lakást venni magamnak, de õ ezt nem akarja! A nagyobbik fiam, akinél meghúztam magam, õ segítene, eladná az 1/8-ad részét, és az én 1/2részem, de õ nem, hogyan lehetne a mi részünket eladni? Itt tartok 64 évesen: (azt kiabálja övé a ház meg minden, fizessem a számlákat, mert azok az én nevemen vannak, õ be sincs jelentkezve oda! Mit tegyek! Legyen szíves ügyvéd úr nekem válaszolni, mik a jogaim ilyen esetben! Tisztelettel: M. Fné.
Mint az egész ház haszonélvezõje, joga van bérleti díjat kérni, a benne lakó fiától. Ha a békesség kedvéért, szeretné a házat eladni, de az egyik tulajdonostárs, ebben nem egyezik bele, bíróságon lehet, közös tulajdon megszüntetése iránti pert indítani. Addig is keressen megoldást az Ön nevén lévõ közüzemi számlák rendezésére, akár a szolgáltatások kikapcsolását kérve. (víz kivételével) Tisztelettel: dr. M. Gábor ügyvéd ingatlanjog
Tisztelt Ügyvéd Úr! A következõ a kérdésem:
Ingatlan, illetve orvosi praxisjog eladását tervezem, részletre.
Több megoldást hallottam e kérdésre.
Tájékozatlan vagyok. Ebben az információtömegben nem biztos, hogy megtalálom a nekem szóló válaszokat. Lehet rá jó megoldást találni? Nagyon örülök a lehetõségnek, hogy kérdezhetek Öntõl, érdeklõdve várom válaszát. Tisztelettel: dr. S. A.
Bármit lehet, de a részletre történõ eladásnak az lesz (lehet), a következménye hogy a vevõ egy idõ után nem fogja fizetni a részleteket.
Tehát a válaszom: Lehet, de nem ajánlott.
A Ptk. szerint a felek megállapodhatnak, hogy a vevõ a vételárat meghatározott idõpontokban, több részletben fizeti meg, és a dolgot a vételár teljes kiegyenlítése elõtt neki átadják. Ez az úgynevezett részletvétel, amely a gyakorlatban általában összekapcsolódik az eladó tulajdonjog-fenntartásával.
Tisztelettel: dr. M. Gábor ügyvéd ingatlanjog
Tisztelt Ügyvéd úr! Az alábbi probléma megoldásban kérném segítõ tanácsát.
Megbízási jogviszonyban megbízó vagyok. A megbízott alkalmazottja a tevékenységükhöz általam biztosított pénzbõl nagyobb összeget elsikkasztott. (Büntetõ eljárás indult) A megbízott az általam adott nyújtott pénzösszeg biztosítékaként a tulajdonában lévõ ingatlant ajánlott fel, jelzálogjog bejegyzésre került.
Kérdésem: 1. A károm megtérítését kitõl és milyen formában (fizetési meghagyás, polgári per, stb.) követelhetem. Megtisztelõ válaszát elõre is köszönöm: V. Á.
Kára megtérítését, attól követelheti, akinek felelõsségét megállapítja a büntetõeljárás, illetve attól, akinek a felelõssége a megbízási szerzõdés alapján megállapítható.
Egy cég 16 lakásos társasházat épített, õ volt a kivitelezõ és a beruházó is. Ahogy szépen sorba adta el a lakásokat, mindegyiket még a használatbavételi engedély megléte elõtt, tehát az építkezés folyamatában, szóban ígérte, hogy mik lesznek majd a közös használatú dolgok, amiket kialakít (pl. kaputelefon, kukatároló stb.). Most befejezte az építkezést és az ígéretek nagy részébõl nem lett semmi. A kérdésem az lenne, hogy tudunk-e, illetve érdemes is szóbeli megállapodás alapján perelni. Köszönettel: HE
Egy perben a pert indító félnek (felperes) kell bizonyítani az állításait. Tanúkkal, számlákkal, szerzõdéssel lehet bizonyítani. Ha egyik sem áll rendelkezésre, akkor nem érdemes pert indítani. Tisztelettel: dr. M. Gábor ügyvéd
Szentendrén van egy családi házunk, ami 90 négyzetméter, ezen kívül még a telken van egy 45 négyzetméteres faház.
Sajnos a sors úgy hozta, hogy el kell adnunk az ingatlant, viszont ezt a faházat szeretnénk megtartani a hozzá tartozó kb. 500 négyzetméteres telekkel és csak a másik részt eladni, amin a családi ház van.
Az egész telek mérete 995 négyzetméter. Mivel Szentendrén ekkora telket nem lehet 2 részre osztani hivatalosan, hogy külön HRSZ. száma, ház száma legyen, azt szeretném kérdezni, hogy adás-vételnél valamilyen módon szerzõdésben ez megoldható-e, hogy a mi tulajdonunkban maradjon?
Ha lehet a föld kimérést, szeretnénk elkerülni.
Tisztelt Kérdezõ!
Csak úgy van rá lehetõség, ha az ingatlan egy hányadát veszi meg a vevõ. Ha van ilyen vevõ. (Osztatlan közös tulajdon, akár különbözõ tulajdoni hányadokkal) Tisztelettel: dr. M. Gábor ügyvéd
Tisztelt Ügyvéd Úr! Azzal a problémával fordulok Önökhöz, hogy az elõzõ iskolaszövetkezetem kétszer utalta ki a fizetésemet, a májusi béremet július 11-én ismételten elutalták (57 200Ft). Ezt én késõbb jeleztem feléjük, de egy összegben nem tudtam visszafizetni, részletfizetést kértem, mely e-mail üzeneten történt. Konkrétum nem született, így õk önkényesen nem fizették ki a júliusi béremet (22 000FT) augusztusban. Ezt követõen nem érkezett tõlük semmi magyarázat, vagy további törlesztési kérés. Hivatalos levelet a tartozásom miatt nem küldtek eddig, most azonban október 19-én küldtek egy levelet, melyben felszólítanak arra, hogy kézhezvételtõl számítva 8 napon belül fizessem vissza a teljes összeget 57 200 Ft-ot egy összegben, vagy perre viszik az ügyet. Agyagi helyzetem miatt ezt nem tudom teljesíteni, nappali tagozatos fõiskolai hallgató vagyok.
Az említett eset beletartozik a 3 éves elévülési idõbe, vagy itt jelenleg a 60 napos követelési jog érvényesül? Valóban számíthatok perre, vagy mentesülök a maradék összeg visszafizetése alól? Válaszát elõre is köszönöm R.V.
3 éven belül követelheti a munkáltató. Vissza kell fizetnie.
Tisztelt Ügyvéd úr! Kérdésem a következõ:
Egy kereskedelmi láncolat tagja vagyok, ahol a bérünk kiegészítése kép ebéd tikettet kapunk, a fizetési papíron rajta is szerepel. Pár hete leltár volt a boltban, lett egy kis hiány. A kérdésem, hogy a bolt fõnöke úgy gondolja, hogy mi loptuk el. Elveheti-e tõlünk saját jogon, az ebédjegyet. Válaszát elõre is köszönöm! T.E.
Igen elveheti, fegyelmi határozat alapján. Tisztelettel: dr. M. Gábor ügyvéd
Tisztelt Ügyvéd úr! Azt kérdezném, hogy ha egy ingatlan árverés alatt áll, de közben bejelentkezik egy vevõ a tulajdonosnál, akkor eladható-e még az ingatlan?
Esetleg a bank beleegyezését kell kérni az eladáshoz?
Válaszát elõre is köszönöm. Tisztelettel M.L. P.
Sajnos, árverés alatt már nincs módja a tulajdonosnak eladni az ingatlanát. Ha van idõ az árverés napjáig, a banknál kérje az árverés visszavonását.
Arra szeretnék választ kapni, hogy az eddig a lányom élvezte a haszonélvezeti jogot az általam vásárolt házon, de ezt szeretném a nagykorúvá vált unokámra átruházni. Errõl értesítenem kell a lányomat? Milyen jogokat élvez a lányom a haszonélvezeti jog elvétele után? A mostoha apjának milyen jogai lesznek? Az unokám nálunk lakik, mert nem tudta elvisel azt, ahogy a mostoha apja bánt vele.
Igen értesítenie kell az eddigi haszonélvezõt, a lányát, mert alá kell írnia a haszonélvezet megszüntetõ iratot, a földhivatali benyújtás elõtt.
A haszonélvezete megszûnése után, a lányának nincs semmilyen joga, szívességi használóként lakik a lakásban. Az unoka haszonélvezeti joga alapján, kérhet bérleti díjat a mostoha apjától. (Köthet vele bérbeadási szerzõdést)
-2011. 09. 18. Tisztelt Ügyvéd úr!
Azt szeretném kérdezni, hogy 2009-ben örököltem egy telket, amit 6millió Ft-ra becsültek fel. Ezután 1, 2 millió Ft illetéket ki is fizettem. Most találtunk vevõt, aki 5millió Ft-ért megvenné. Kérdésem, hogy kell-e illetéket fizetnem az eladás után és hány százalékot?
Válaszát elõre is köszönöm: S. Zné
llletéket nem kell fizetni. Eladáskor adófizetési (Szja) kötelezettség van a bevétel után, ami a beszerzési és az eladási ár különbözete. Az adó mértéke 16%. Öröklésnél a beszerzési ár 0 Ft. Az eladási árból levonható a megszerzéssel (illeték, közjegyzõi díj) és az értékesítéssel járó összes költség (pl. ingatlan közvetítõi jutalék).
Tisztelettel: dr. M.G. Ügyvéd
-2011. 09.16. Tisztelt Ügyvéd úr!
Tanácsot szeretnék kérni Öntõl. 2011. augusztus 20-án megszûnt a munkaviszonyom. Aug. 22.- én megbetegedtem. Azt javasolták, hogy még védelmi idõ alatt állok, ezért elküldtem a beteg papírokat a cég címére. Ezt a választ kaptam:
Tájékoztatom, hogy 2011. 07.01-el az úgynevezett passzív táppénz, ami a munkaviszony /biztosítás/ jogviszony megszûnését követõen maximum 30 napig igénybe lehetett venni, 2011. július 1-tõl megszûnt. Ezért a küldött orvosi igazolást hivatalból visszaküldöm az ön részére, így az igényt elutasítom.
Szeretném megkérdezni jogosan jártak el az ügyemben vagy sem?
Elõre is köszönöm válaszát, tisztelettel: F. Ivett.
Igen jogosan járt el, munkáltatója.
Csak akik 2011. július 2. előtt kerültek keresőképtelen állományba, biztosítási jogviszonyuk későbbi megszűnése esetén még a régi szabályok szerint, legfeljebb 30 napig jogosultak lehetnek passzív táppénzre.
-2011.09.07.
Kérem T. Ügyvéd úr tanácsát, a következõ esetre.
Ingatlant szeretnénk vásárolni, találtunk is megfelelõt egy ingatlan iroda hirdetései között. Írásban vételi ajánlatot kell tennünk az irodán keresztül. Komolyak a szándékaink, de az ajánlatban van egy mondat, ami végrehajtással fenyeget, és bizonytalan vagyok, aláírjam-e.
” az eladó illetve az XY ingatlaniroda teljes kártalanítása mellett kijelentem és szavatolom, hogy jogosult vagyok az ingatlan adásvételi szerzõdés megkötésére és az általam a jelen vételi ajánlatban vállalt kötelezettségek érvényesek és végrehajthatóak”
Úgy tudom, hogy, ha elállok a vételi ajánlatomtól, az általam letett foglalót elveszítem. Másról még nem hallottam.
Válaszát elõre is köszönöm: K Jné
Gratulálok, hogy Ön alaposan elolvasta az ingatlan iroda által fogalmazott vételi ajánlat szövegét. Az ingatlan irodával az eladók kötnek szerzõdést, Ön nem köteles fizetni az ingatlan irodának. Bármi váratlan dolog történhet Önnel, nem szabad a végrehajtásnak még a lehetõségét sem aláírnia. Töröltesse a végrehajtás szót és az iroda részére történõ fizetési kötelezettségét a vételi ajánlat szövegébõl.
A foglalót, csak ügyvéd jelenlétében, az elõszerzõdés vagy adásvételi szerzõdés aláírásakor fizesse ki az eladónak. Ha ezután, Ön eláll a szerzõdéstõl, az átadott foglalót nem kapja vissza. (a foglalóból szokták az eladók kifizetni az ingatlanközvetítõ jutalékát, tehát a közvetítõ nem szenved kárt, ha Ön végül nem vásárolja meg a lakást.)
-2011. 08.30.
Tisztelt Ügyvéd úr! A segítségét szeretném kérni a következõ dologban: 2009. decemberében 2 éves gyártói garanciával értékesítettünk egy berendezést ügyfelünk részére. Idõközben megszûnt a szerzõdésünk a gyártóval. A gyártó egy másik céggel kötött kizárólagos megállapodást. A mai napon az ügyfelünk jelezte felénk, hogy a berendezés leállt, nem mûködik. A kérdésem az lenne, hogy ebben az esetben hogyan kell eljárnunk? Kinek a feladata most a hibaelhárítás? Gyors segítségét elõre is köszönöm! T.K.
Tisztelt Uram! A garanciális munka elvégzése a gyártóval jelenleg szerzõdésben álló szerviz kötelezettsége. Tisztelettel: Dr. Mohos Gábor Ügyvéd
-2011. 08.27. Tisztelt ügyvéd úr!
Kérném tisztelettel a véleményét. Ketten vagyunk testvérek öcsémmel. Szüleink nevén lévõ ingatlant 2008 ban, és 2010 történt haláluk után örököltük. Közjegyzõi végzés alapján az ingatlan 50-50%-ban oszlik meg kettõnk között. A telken kettõ különálló egy alapterületen álló lakás van, amibõl az egyiket jelenleg is testvérem családja lakja. Az álltaluk lakott épületrészhez 16nm nagyságban két félszobát építettek (szüleim segítségével), de telekkönyvileg szüleim nevén, tulajdonában volt.
Testvérem idõközben elvált, a kettejük megegyezése alapján a volt feleségnek a válási végzésben az ingatlan eladása után, 17.5% ban ismerte el a részarányát, amit õ most szeretne érvényesíteni, s árverezéssel is fenyegeti testvéremet, s rajta keresztül az én tehermentes örökrészemet. Kérdésem a következõ, mennyiben kötelezhet engem bárki, hogy eladjam a tulajdonomat képezõ fél ingatlant, illetve az esetleges árverezés velem szemben is érvényesíthető? Tisztelettel kérem válaszát. M.Z.
Ön nem kötelezhető ingatlan részének eladására. Az árverezés Önre nem vonatkozhat. Tisztelettel: Dr. M. G. Ügyvéd
Az ingatlan értékétől független ügyvédi munkadíj:
80.000.-Ft/ adásvételi szerződés!
Ingatlan adásvételi szerződés ügyben h-p: 9-18 óráig hívhat!
Időpontkérés! Időpontot adok! 06-20-354 8963
-2011.07.29.
Tisztelt Ügyvéd Úr. Segítségét kérném a következõ ügyben. Van egy nagy földterület aminek 2 tulajdonosa volt az Apósom és a testvére. Õk 20 évre haszonbérbe adták egy helyi gazdálkodónak, ez a földhivatalban is bejegyzésre került. Most Apósom halálával a részét 2 lánya örökölte. Kérdésem a következõ. A haszonbérleti szerzõdés az örökléssel érvényét vesztette-e, illetve a gazdálkodó úrnak az elõvételi joga továbbra is fenn áll e. Segítségét és fáradozását elõre is köszönöm. Tisztelettel N. J.
A haszonbérleti szerzõdés érvényben maradt az egyik bérbeadó halálával, ezután a bérleti díj 50 % át az örökösök kapják. Ha a szerzõdés szerint a bérlõnek elõvételi joga volt, akkor az továbbra is fennáll, hiszen a szerzõdés nem vesztette érvényét. Tisztelettel: dr. M.G. Ügyvéd
-2011. 07. 11.
Érdeklõdni szeretnék: párom és én lakást szeretnénk vásárolni nagyrészt hitelbõl.
Jól megvagyunk, de meg szeretném kérdezni, ha válásra kerülne sor hogyan alakul az ingatlannal kapcsolatos hitel, vagy ki maradhat az ingatlanban és kinek kell mennie?
Nem vagyunk házasok, csak párkapcsolatban élünk, nincs gyerek sem.
Mi történik , ha:
csak az én nevemen van a lakás,
csak a barátnõm nevén van,
mindkettõnk nevén van.
A hitelt csak az én nevemre veszem fel, mert barátnõmnek nincs állása.
Lakásvásárlás kb. így alakul: a barátnõm szülei adnak kb 7-8 millió forint készpénzt (ezt nekem nem kell visszaadnom nekik), a többire kb 10 millió hitelt veszek fel csak a saját nevemre, mert nekem van bejelentett állásom.
Köszönöm, Tisztelettel: E.Zs.
Önök döntenek, hogy milyen tulajdoni arányba jegyzik be a földhivatalba. Nyilván a hozzájárulás arányában lehet szétosztani a közös tulajdont és a terheket. A késõbbi viták elkerülése és a nyugalmuk érdekében egyre többen kötnek vagyonjogi házassági vagy élettársi szerzõdést, ügyvédi ellenjegyzéssel. Tisztelettel: Dr. M. Gábor ügyvéd
-2011.07. 03. Tisztelt Ügyvéd úr!
Én egy olyan kérdéssel keresem fel Önt hogy, lassan 3 hónapja nem
kapom meg a fizetésemet a fõnökömtõl. De még a leszámoló
papírjaimat sem hajlandó ide adni.
Kérdésem az lenne hogy mit tudnék tenni, hogy meg kapjam a
papírjaimat és a fizetésem is . Köszönettel S. F.
Forduljon a munkaügyi bírósághoz és az illetékes munkaügyi felügyelõséghez. Tisztelettel: Dr. M. G. ügyvéd
-2011. 06.28. Tisztelt Ügyvéd úr!
Egy rövid kérdéssel élnék, ha válaszra méltatható Ön által.
Kertes házas ingatlanunkat szeretnénk elajándékozni gyermekünk részére, mely eredetileg feleségem hagyatékaként került birtokunkba, egy nyári lak jellegû faházzal.
Késõbb lebontottuk a faházat és közösen egy tetõtér beépítéses kétszintes családi házat építettünk rá. Az építési engedélyek egyedül a feleségem nevén futottak.
Most ajándékozási szerződéssel gyermekünknek kívánjuk ajándékozni.
Kérdésem az, hogy ki az ajándékozó? Mivel a tulajdoni lapon csak a feleségem neve szerepel, de a házat és minden építményt ami az ingatlan telken áll, családközösségben építettünk és a családjog szerint közös szerzeménynek kell tekinteni.
Elég ha csak a feleségem az adományozó, vagy mindkettõnknek kell ajándékozónak lenni.
Köszönettel várom megtisztelõ válaszát, ahhoz hogy elindíthassuk az ügyletet.
Csak a tulajdoni lap szerinti tulajdonos személy ajándékozhat. (Amirõl Ön ír, csak vagyonmegosztás esetén jönne számításba.) Dr M. G. ügyvéd
Ügyvéd válaszol online jogi kérdésekre 2010 évből:
-2010/11.21.
Ingatlan eladási ügyben szeretném segítségét kérni. Az ingatlan 2 kiskorú gyermekem és édesapám nevén van, nekem haszonélvezeti jogom van rá. Szeretném eladni, de egyelõre nem vennék helyette másikat. A kérdés az lenne hogyan oldható meg? Van e lehetõség a pénzt letétbe helyezni, a gyámügy miatt? Segítségét elõre is köszönöm! Tisztelettel: B. Sz.
Az eladásból származó rájuk esõ pénzösszeg a gyermekek, mint tulajdonosok nevére szóló számlán történõ elhelyezéséhez hozzájárul a gyámhivatal. Tisztelettel: Dr Mohos Gábor ügyvéd
-2010/11/19
Egy érdekes ügyben szeretnék tanácsot kérni.
Oktató cég honlapján 2010. 03. 09-én tölthettem ki jelentkezési lapot egy OKJ-s képzésre. A személyes beiratkozás március 23-án volt az iskolában, amikor a szerzõdést aláírtam. Abban a pillanatban, amikor az elsõ részlet befizetésére került sor, kiderült hogy tõlem több pénzt kérnek, mint ami a honlapon szerepel. Felmentek a honlapra, látták hogy igazam van. Az ottani ügyintézõ felhívta a fõnököt, de õ nem engedélyezte nekem a honlapon szereplõ kedvezõbb árat.
Én abban a pillanatban ott helyben visszaléptem, mert ezt az árat nem tudtam vállalni. Õk azt mondták semmi probléma, hiszen õk hibáztak. De menjek haza, aludjak rá egyet, hátha meggondolom magam. Másnap telefonon közöltem velük a visszalépésemet, és e-mailben is elküldtem a visszalépést. Eltelt fél év és most követelik tõlem a tanfolyam árának a felét.
A probléma az, hogy nem ismerik el, hogy mi történt akkor, a szerzõdés, pedig úgymond, ellenem szól. Mellesleg a honlapjukon még két hét múlva sem volt átírva az ár.
Én nem tudok nekik fizetni, és természetesen nem is akarok, mert nem ismerem el a “tartozást”, viszont õk végrehajtóval fenyegetnek. Becsapva, átverve érzem magam, Mik a lehetõségeim, egyáltalán van-e valami esélyem?
Kérem az ügyvéd urat, hogy röviden próbáljon válaszolni nekem.
Tisztelettel és köszönettel J. Iné
A lényeg az, hogy elõször fizetési meghagyást kell kapnia. Ha erre sor kerül, akkor Ön ellentmondással élhet, így perré alakul az ügy,
Csak akkor lesz végrehajtható a követelés, ha a fizetési meghagyás-ellentmondás híján- jogerõre emelkedik.
Magyarul üres fenyegetésnél nem több, amit mondtak. T. Dr. M. G.. ügyvéd
Jelenleg egyszobás lakás tulajdonosa vagyok (13 éve), amit szeretnék eladni és nagyobbat vásárolni.
Úgy tudom, hogyha 1 éven belül történik az eladás és vétel akkor csak a forgalmi értékkülönbözetre kell illetéket fizetni.
Ha a lakásvétel megelõzi a meglévõ ingatlanom eladását milyen illeték %-al kell számolnom?
Ha a vételtõl számított egy éven belül sikerül eladnom jelenlegi lakásomat, jár-e illeték visszatérítés és milyen mértékû?
Származhat-e anyagi hátrányom abból ha átmeneti idõszakra 2 lakás tulajdonosa vagyok? (adó?)
Elõre is köszönöm! Üdvözlettel: P M.
1-2. A vásárlási illeték kedvezmény mindkét esetben azonos, vétel/eladás sorrendje nem számit, a lényeg hogy egy éven belül történjen. (az érték különbözet után számított illeték 4M Ft-ig 2% + 4M Ft fölötti rész 4% -a)
Az eladott lakás után nem fizet Szja.-át, mert 5évnél régebben vásárolta. Két lakás egyidejû tulajdonlása nem jelent anyagi hátrányt, kivéve, ha Ön a lakásvásárláshoz állami kamattámogatásos hitelt igényel, mert annak egyik feltétele, hogy ne rendelkezzen másik lakóingatlannal, 360 nap áll rendelkezésére, hogy eladja.
Dr. M.G. ügyvéd Bp. ingatlanjog
-2010/10/12
Tisztelt Ügyvéd úr! Szeretném tanácsát kérni gépjármû adó ügyben. Volt egy céges teherautónk ami totálkáros lett. 2007 elején én megbízást adtam egy cégnek hivatalosan papírokkal, akik a gépjármû bontását intézték.
Idõközben a Betéti társaságunk felszámolásra került. A felszámolásnál az önkormányzat nem nyújtott be követelést.
2010-ben az önkormányzat nekem a jelenlegi munkahelyemen letiltotta a fizetésemet arra hivatkozva, hogy a kocsira van három év gépjármû adó tartozásom, amit én nem ismerek el, mert én a kocsit átadtam bontásra.
Ilyenkor nem kellene legalább egy bírósági papír arról, hogy ezt a pénzt levonhatják tõlem? Köszönettel: P. I.
Érdeklõdõ! Az önkormányzat, mint adóhatóság tiltja le az adótartozást. Nem bírói ítélet. Ön 3 évvel ezelõtt valószínû az okmányirodában is bejelentette a gépjármû. Forgalomból kivonását, errõl vigyen másolatot az önkormányzathoz, és kérje a letiltás visszavonását. Ha a bontó cég magára vállalta a bejelentést és a rendszám leadását, akkor tõlük kérjen igazolást és ezt nyújtsa be. Dr. M. G. ügyvéd
-2010/9/29
Kérdezni szeretném, hogy a házasság alatt szerzett, a válás pillanatában még mindig törlesztendõ hitelek is közösnek tekinthetõek?
Igen a hitelek közösnek minõsülnek, Az összes, a házassági életközösség alatt felvett hitel 1/2-ede a feleségét terheli.
A házasság alatti jövedelem különbségnek nincs jelentõsége, a közös vagyon felosztásánál nincs szerepe, mert a törvény szerint a házasság alatt szerzett javak és kötelezettségek fele-fele arányban oszlanak meg. Dr M.G. ügyvéd Bp.
-2010/9/25
Férjemmel 15 éve vagyunk házasok, házasságkötés révén költöztem a férjem tulajdonát képezõ családi házba. Mindkettõnknek ez a második házassága, férjemnek 2 felnõtt gyermeke van az elsõ házasságából. Egyik gyermek sem lakik velünk. Azzal tisztában vagyok, hogy férjem halála esetén a 2 gyermeke örökli a családi házat, én, pedig semmit. A kérdéseim a következõk:
-Férjem halála esetén megillet-e engem haszonélvezeti (vagy egyéb) jog?
-Lakhatom-e továbbra is a házban?
-Ha férjem gyermekei –tekintettel arra, hogy nem akar egyik sem a megörökölt házban lakni– ragaszkodnak a ház eladásához és pénz formájában hozzájutni az örökséghez, kérhetem-e az eladásból befolyt pénzbõl a haszonélvezet megváltását? Ha igen, milyen mértékben? Köszönettel: G.A.
-Igen férje halála esetén, megilleti Önt a haszonélvezeti jog.
-Igen, joga van továbbra is a házban lakni.
-Igen kérheti a haszonélvezeti jog megváltását:
A vagyoni értékû jogok egy évi értékéül az ezzel terhelt dolog – terhekkel nem csökkentett – forgalmi értékének egy huszad részét kell tekinteni.
Esetleges özvegységének idejére, annak értékét az akkori életkorához képest a következõ módon kell megállapítani:
65 évnél idõsebb, az egyévi érték 4-szerese; Dr M.G. ügyvéd Bp. ingatlanjog
-2010/9/20
Örökléssel kapcsolatos kérdésemre szeretnék válasz kapni Öntõl: 44 éves, élettársi kapcsolatban élõ nõ vagyok, saját ingatlanokkal. Az élettársam apai örökségbõl egy panel lakás 1/6 résztulajdonosa. 6 éve élünk együtt. Összeköltözésünkkor fiam 10 éves volt, párom velünk élõ fia 14. Ma már nagykorú. Párom szintén felnõtt lánya az édesanyjánál maradt a váláskor.
Ha meghalok és másképpen nem végrendelkezem, milyen arányban örököl a fiam, élettársam, élettársam velünk élõ fia, élettársam nem velünk élõ lánya.
Számtalan jogi vitáról hallani, ami a hasonlóan kusza, családi viszonyokból adódik. Én ezt szeretném megelőzni és felkészülni. Összeköltözésünkkor semmilyen jogi megállapodást nem kötöttünk, párom csupán ingóságokat hozott a kapcsolatba. Köszönöm, ha kérdésemre kaphatok választ! Tisztelettel: G. V.
Az Ön tulajdonát az Ön vér szerinti gyermeke örökli. Az élettárs gyerekét nem fogadta örökbe, ezért õ nem törvényes örököse Önnek.
A haszonélvezetet nem kérdezte. Az özvegyi haszonélvezeti jog, nevébõl következõen élettársakat nem illet meg. Ez alól kivételt a nemrégiben elfogadott bejegyzett élettársi kapcsolatra vonatkozó törvény hatálya alá tartozó élettársak képeznek csupán. Természetesen ez a tulajdonjog öröklését nem érinti, csak joga lenne használni azt a lakást amiben együtt élnek. Dr. M.G. ügyvéd Bp. családjog
-2010/9/19
Tisztelt Dr. Mohos Gábor! Az XY. Értékpapír Kereskedelmi Rt-vel kötött számlaszerződésemben az alábbiak szerepelnek.
A díjakkal és költségekkel külön értesítés nélkül terheli meg a számlámat.
A díjak és költségek egyoldalú változtatásának jogát fenntartja.
A számlán végrehajtott mozgásokról csak Ügyfél kérésére tájékoztat számlakivonat formájában.
Ennek megfelelõen megteheti, hogy ha nem figyelek kellõen, akár milliós tartozást is felhalmozhat a számlámon és nem is értesít soha? Nem vonatkozik az ilyen pénzintézetekre valami általános tájékoztatási kötelezettség? Köszönettel: L. I.
T. Asszonyom! A szerzõdés az irányadó az önök jogviszonyában Ön leírta, hogy csak az ön kérésére tájékoztatják a számlamozgásokról. Dr. M. G. ügyvéd
-2010/9/16.
Férjemmel 50-50% tulajdonhányadban vásároltunk egy telket. Jövõre építenénk rá egy kis házat. Férjem azt szeretné, hogy a ház 70%-a az Õ nevére íródjon, és 30% az enyémre, mondván Õ jobban keres, így Õt illeti meg a nagyobb rész. Ez nekem nagyon rosszul esik, mivel én a teljes fizetésemet tettem bele minden hónapban a családi költségvetésbe, míg Õ csak egy részét (többet, mint az én fizetésem), a többit félretette. Ezen kívül kapott nemrégiben végkielégítést, ami szintén az Õ bankszámláját gyarapítja. Férjem így kb. a ház építési költségeinek 70%-át fizeti, én pedig a 30%-át, amit szüleimtõl kaptam. 14 éve vagyunk házasok, háztartást vezetek, bevásárolok, nevelem 12 éves lányunkat (jóval többet foglalkozom vele, mint Õ). A munkahelyem mellett ez olyan, mint egy másodállás. Ez semmit nem számít, csak mert kevesebb a fizetésem??? Lehetséges az, hogy a telek és a rajta lévõ ház tulajdonhányada különbözik? Megteheti a férjem, hogy a fenti indokok alapján nem egyenlõen osztja el a ház tulajdonrészét?Nagyon köszönöm segítségét! Tisztelettel: B. Pné
Nem teheti meg. Közös tulajdon szerzés mértéke egyenlõ a házasságban. A férje érvelése abban az esetben helyes, ha házassági vagyonjogi szerzõdést kötöttek a Dr M.G. ügyvéd Bp. családjog
-2010/9/16
Kérem Tisztelt Ügyvéd Úr szíves segítségét: Birtoksértés ügyben keresetlevelet nyújtottunk be az illetékes bírósághoz, amelyben kértük a helyi Jegyzõ által hozott határozat megváltoztatását. A bíróság kettõnk után jelentõs összegû eljárási illeték megfizetését kérte. Módosíthatjuk-e a keresetlevelet olyan módon, hogy a felperesek száma nem két fõ, hanem egy fõ, mert tudomásunk szerint az eljárási illetéket a felperesek száma alapján határozzák meg. Érdemes egy személynek ismét benyújtani a keresetlevelet, a megállapított illeték a fele lesz? Segítségét elõre is köszönöm, tisztelettel: B. A.
A Bíróság a pertárgyérték alapján állapítja meg az illetéket. Dr. M.G. ügyvéd Bp. ingatlanjog
-2010/9/06
A következõ kérdéssel fordulok Önhöz: az egyik ismerõsöm 2 hónappal
ezelõtt egy bevásárlóközpontban kb. 20.000 Ft. értékben lopott, nem kapták el, így semmiféle intézkedés nem történt. Mi van, ha a biztonsági kamera
rögzítette az esetet. Lehetséges, hogy megtörtént egy feljelentés, és már körözést adtak ki ellene? Ha kiderülne az eset, akkor mely eljárás vonatkozna rá?
A régi, amikor még 20.000.-Ft. alatti lopásnál a jegyzõ jár el, vagy már az új szabálysértési törvény értelmében intézkednének, amely nem régen lépett életbe. Mit lehet az õ esetében tenni? Elõre is köszönöm, tisztelettel: K. Zs.
Nincs visszaható hatálya az új rendelkezésnek. (Ne lopjon! ) Dr. M.G. ügyvéd
-Tiszteletem! Tanácsot szeretnék kérni.
Feleségem beadta a válókeresetet a bíróságra. Azt szeretném kérdezni, hogyha bejelentkezem állandó lakcímre anyámhoz, és a későbbiekben elválunk, az mennyiben befolyásolja majd az ingó és ingatlan anyagi javak elosztását? Tehát, ugyan úgy jogosult leszek mindennek a felére, attól függetlenül, hogy más az állandó lakcímem? Köszönöm. Várom válaszát. Tisztelettel: S. I.
T. Uram! Igen, a vagyonmegosztást az Ön lakcíme nem befolyásolja. Az életközösség ideje alatt közösen megszerzett ingó és ingatlan anyagi javak fele Önt megilleti, kivéve a különvagyont, ha vagyonjogi szerződésben azt korábban meghatározták. Dr. M. G. ügyvéd Bp. családjog
-2010/4/9 Tisztelt Ügyvéd Úr!
Szeretném megtudni, hogy jogilag érvényes e az olyan elismervény amely köztem és az élettársam közt jött létre. Kölcsön kaptam a páromtól X forintot és Ő kézzel írt egy elismervényt 2005-ben, határozatlan ideig tart a kölcsön. Átszámolta akkor dollárba és az összeg is x dollárként szerepel az elismervényen. Amikor vissza tudom adni az akkori dollár árfolyam szerint kéri vissza!
A nevem, az adataim és a személyigazolványom száma szerepel rajta és a dátum, aláírásom más nem!
Kérem, legyen szíves megmondani ez így érvényes?
Köszönöm a segítségét. Tisztelettel: W.M.
Igen, érvényes az Ön által aláírt elismervény. Dr. M.G. ügyvéd.
2010/3/22 Tisztelt Ügyvéd úr!
Azzal a kérdéssel fordulok Önhöz, hogy kinek milyen joga van haszonélvezetnél.
A történet lényege, hogy férjem megvásárolta az édesapja önkormányzati lakását 1/1 tulajdonban és ez is az állandó lakcíme, továbbá Ő állja a közös-költséget, amely tartalmazza a víz+ csatorna díjat is.
Édesapjának holtig tartó haszonélvezeti joga lett ezen a lakáson.
Az édesapa beköltöztetett maga mellé egy hölgyet.
Megteheti-e ezt a tulajdonos tiltakozása ellenére?
És beköltöztethet-e a tulajdonos is valakit a haszonélvező beleegyezése nélkül? Előre is köszönöm válaszát: M. Zs.
Igen, a haszonélvezőnek joga van bárkit befogadni.
2. A tulajdonos, csak a haszonélvező beleegyezésével költöztethet be valakit. Tisztelettel. Dr. M. G. ügyvéd Bp. ingatlanjog
-Tisztelt Mohos Gábor ügyvéd úr!
Abban kérném a segítségét, hogy már 23 éve megvan a telkünk, ami 1200 nm, még anno kézzel mérték ki. És egyből be is lett kerítve. A hátsó földterületet megvették 3 éve. Ami nem is lenne baj, csak hogy 300 nm-t magának igényel a miénkből.
Mert hogy most lézeresen mérték ki neki, és vagy akkor, vagy most csúszás van. Az ő elgondolása szerint 5 m-t kéne menni a mellettünk lévő szomszéd felé, és neki is, míg helyes nem lesz a lézeres szerint.
Ezt megteheti?
Kb. 15 éve át lett minősítve a telek szántóról zárt körű kertté. És akkor is kijöttek és mindent rendben találtak. Segítségét előre is köszönöm! Tisztelettel: B. K.
Tisztelt Uram! Ezt a bíróság tudja eldönteni. Dr. M. G. ügyvéd
-2010/3/20 Tisztelt Ügyvéd Úr!
Haszonélvezeti jogom van, egy ingatlan 50%-án, melyről szeretnék lemondani. Mivel a házat el szeretnénk adni, érdeklődnék, hogy érdemes-e eladás előtt lemondani a haszonélvezeti jogomról, vagy ráér eladáskor is. Köszönöm válaszát előre is! Tisztelettel: S. Z.
Az adásvételi szerződésben kell lemondania a haszonélvezeti jogról.
Tisztelettel. Dr. M. G. ügyvéd Bp. ingatlanjog
-Tisztelt Ügyvéd úr!
Édesapám elhunyt. Meg szeretném tudakolni, hogy a személy gépkocsit kinek lenne előnyös örökölni?. Édesanyám nevére (nincs jogosítványa) vagy az unokaöcsémre, (van jogosítványa és a szüleim vérszerinti unokája).
Vagy az én nevemre lenne olcsóbb átírni? Ketten vagyunk testvérek, és én a kisebbik lányuk vagyok, de én külföldön élek, de van állandó lakcímem Magyarországon.
Kérném Önöket, adjanak felvilágosítást, mert én elveszek a paragrafusok útvesztőiben.
Még nem volt meg a hagyatéki tárgyalás, tudjuk csak utána lehet intézkedni, de addigra képben szeretnénk lenni.
Köszönöm, Tisztelettel: K.. I
A gyermek és feleség fizeti a legkisebb örökösödési illetéket. Önnek van egy testvére, ő nem örökölheti?
-2010/3/17 Tisztelt Ügyvéd Úr!
1975-ben vásároltunk egy telket (50-50%-ban) az Öcsémmel együtt. (Osztatlan közös tulajdon).1979-ben házasságot kötöttem, mely házasság a mai napig fennáll.1980-ban a férjemmel közösen elkezdtük építeni a családi házunkat, melyre mindkettőnk nevére megkaptuk az építési engedélyt, az építési kölcsönt, majd a lakhatási engedélyt. Minden költséget közösen fizettünk, így azt hittük, hogy a felépítmény mindkettőnk tulajdona.
Most tudtuk meg, – mivel az Öcsém és az én nevemen van a telek – hogy a férjem nevén nem szerepel az ingatlan-nyilvántartásban tulajdoni hányad a felépítményre.
Szeretnék tanácsot kérni, hogy mit kell tennünk annak érdekében, hogy a jogos tulajdonrész a férjem nevére kerüljön? Tisztelettel: M. Ené
Megállapodást kell készíteni, amelyben megállapítják, hogy az ön férje ráépítés jogcímén szerzett tulajdonjogot az adott ingatlanban. A megállapodást ügyvédi ellenjegyzéssel kell ellátni és benyújtani a földhivatalba.
Tisztelt Dr. Mohos Gábor !
Ingatlanjoggal kapcsolatos a kérdésem.
Családommal egy többlakásos társasházban élünk (nem lakótelep), melynek telekhatárain belül felszíni parkolóhelyeket alakítottak ki. Ezek a társasház lakóinak közös használatában vannak. Saját tulajdonú egy sincs. A közterület, azaz az utca, ill. közút felől szabadon megközelíthetők. A házban több lakást is albérlő lakik, többek között a közvetlenül melletünk lakó is kiadja a lakását.
Kérdésem lényege: az albérlőknek milyen jogai vannak a közös területtel, azon belül is a közös parkolóhelyekkel kapcsolatban?
Megilleti-e a használat joga a “valódi” tulajdonosokkal szemben, ill. azok rovására?
Egy weboldalon ezt találtam: “szerződés alapján a bérbeadó köteles a lakást a bérlő használatába adni, a bérlő pedig a lakás használatáért, továbbá a szerződés keretében a bérbeadó által nyújtott szolgáltatásért lakbért fizetni. A lakásbérleti jog a lakásra és a lakáshoz tartozó helyiségekre terjed ki.”
A társasház alapító okiratában nem találtam erre vonatkozó passzust. Várom válaszát, köszönettel: J. B.
A lakás használójának joga van a parkolóhely használatához.
A parkolóhely a társasház lakásaihoz tartozik, tehát a lakáshasználók a parkolót is használhatják.
Tisztelettel: Dr.M.G.ügyvéd Bp. ingatlanjog
Arra szeretnék választ kapni Öntől, hogy mivel a férjem nemrég hunyt el, ezért a közeljövőben lesz a hagyatéki tárgyalás.
A kérdésem csak az lenne, hogy ha a férjem után örökölne a fiam egy zártkerti ingatlant, a későbbiekben meg tudja-e terhelni a Bank, ha éppen elmaradna a fizetési kötelezettségével. Erre szeretnék Öntöl választ kérni, mert ennek függvényében döntöm majd el a telek sorsát Köszönettel. B.Mné
Az ingatlanra- az özvegyi haszonélvezeti jog jogosultjának engedélye nélkül- bejegyezhető a jelzálog jog.
Dr.M.G. ügyvéd Bp. ingatlanjog
–Tisztelt Ügyvéd Úr!
A fiam válóperével kapcsolatban szeretném kérni a véleményét.
Jogos-e a menyemnek az a követelése, hogy minden tartozásának a felét a fiamnak kell megfizetni, még a személyes hitelkártyáján levő tartozások felét is? A menyem élettársi közösségben él jelenlegi párjával
Fiammal a hivatalos életközösség akkor szűnt meg, mikor elköltözött a menyem. Akkor nem volt vagyoni vita, mivel közös vagyonnal, és ingósággal nem rendelkeztek. Segítségét előre is köszönöm! Tisztelettel: Mária
A bíróság azt fogja vizsgálni, hogy a hivatkozott tartozások az életközösség megszakadása után keletkeztek-e, illetve a tartozás mekkora hányada keletkezett az életközösség megszakadása után.
Az ön fiának a perbeli kötelezettsége annak bizonyítása, hogy a feleség tartozásai az életközösség megszakadása után keletkeztek. Tisztelettel: Dr Mohos Gábor ügyvéd
–Kedves Ügyvéd úr!
Testvérem idén januárban elvált. 50-50 % közös tulajdonban van a volt feleségével egy lakás. Testvérem többször felajánlott már bizonyos összeget ex-feleségének, aki egyik nap rábólint, másnap visszavonja, aztán az új ajánlatra megint rábólint, és két nap múlva megint visszavonja. Ez így megy hosszú hetek óta. Személyesen nem hajlandó testvéremmel találkozni. Szeretném megkérdezni, van-e valami bírósági útja annak, hogy a volt feleség kötelezve legyen a megállapodásra? Elvégre Öcsémben a jó szándék megvan. Ez így megy majd 30 évig? Megteheti ezt valaki? Mielőbbi válaszát köszönöm szépen.Zsuzsa
Közös tulajdon megszüntetése iránt, házassági vagyonjogi pert lehet indítani. A közös tulajdon megszüntetése során a bíróság dönti el, hogy a felek értékesítik az ingatlant, vagy az egyik fél magához váltja a másik fél tulajdoni hányadát. A bíróság nem alkalmazhat olyan megoldást, ami ellen mindkét fél tiltakozik.
Azzal a kérdéssel fordulok Önhöz, hogy a férjemmel van egy közös ingatlanunk, és azt szeretném megtudni, hogy ha megfelezzük az ingatlan eladási árát jár-e belőle a 5 éves fiunknak is. Válaszát előre is köszönöm.Tisztelettel: Tné
A házassági vagyonközösség a házassági kapcsolatban álló személyek között jön létre. Ennek megfelelően a házassági vagyon megosztása is csak a két házasfél között történik, főszabály szerint 1/2-1/2-ed arányban.
A házasságból származó közös kiskorú gyermek nem részesedik a házastársi közös vagyonból a házasság felbontása eredményeként.